Správa zo zahraničnej pracovnej cesty

1. Účastníci ZPC:

Titul, meno a priezvisko:	

Mgr. Jana Stadtruckerová.	
Pracovisko:	Odbor implementácie štátnej politiky, európskych a medzinárodných iniciatív výskumu a vývoja,  Sekcia vedy a techniky, MŠVVŠ SR, Stromová 1, 
813 30 Bratislava	
Pracovné zaradenie:	hlavný štátny radca, národný koordinátor projektov NPC EUREKA - Eurostars	
Znalosť jazykov:	AJ, FJ (C1, B1)	

2. Zahraničná pracovná cesta:

Štát:	Belgicko	
Mesto:	Brusel	
Vykonaná v doch:	11.2. – 13.2.2014	
Prijímajúca organizácia:	EUREKA Sekretariát, Rue Neerveld 107, 1200 Brusel 	
Účel cesty:	25. zasadnutie Poradnej skupiny programu Eurostars	
Spôsob financovania:	cestovné a pobytové náklady hradí MŠVVŠ SR	

3. Rámcový program pobytu:

11.2.2014

12.12.2013
13.12.2013

	odlet z Viedne do Bruselu, prílet o 11,20

zasadnutie EAG Group, 10,00 – 16,00
odlet z Bruselu do Viedne

4. Stručný priebeh rokovaní:

         V dňoch 11.2. – 13..2. 2014 som sa zúčastnila Informačného dňa k pripravovanej výzve 11 programu Eurostars 2 a  27.zasadnutia Poradenskej skupiny programu Eurostars. Prvý deň 12.2.2014 – informačný deň programu Eurostars 2. Cieľom informačného dňa bolo predstavenie programu Eurostars 2, procesu podávania prihlášok, registrácie hodnotenia projektov a kontroly prihlášok po uzávierke. 2.deň – 13.2.2014 sa uskutočnilo zasadnutie  EAG group - túto skupinu tvoria národní projektoví koordinátori z krajín zapojených do programu Eurostars. Úlohou tejto skupiny je poskytnúť poradenstvo a priestor na diskusiu týkajúcu sa implementácie programu. Zasadnutie dňa 12.12. 2013 bolo rozdelené do dvoch častí. Prvá časť bola venovaná programu Eurostars 1. Týkala sa stavu programu a výdavkom top-up. Ďalšia časť programu sa venovala programu Eurostars 2, pokračovanie programu v novom Programovacom období 2014 – 2020.   Rokovania sa týkali Strategickej roadmap pre EUREKU, stavu schvaľovania programu, hodnotiacim kritériám, príprave výzvy 11, propagácií programu, expertom – IEP, usmerneniam pre NFB a auditom.

Zasadnutie  dňa 12.2.2014

Informačný deň programu Eurostars 2

        Sekretariát EUREKA (ESE) usporiadal informačný deň o novom programe Eurostars. Bol určený pre projektových manažérov a NPC, ktorí sa podieľajú na príprave projektov. Cieľom informačného dňa bolo predstavenie nového programu, procesu podávania prihlášok, registrácie žiadateľov, hodnotenia projektov a monitorovania a úloha NPC po uzávierke podávania prihlášok.

        Informačný deň bol rozčlenený na tri časti:
•	Program Eurostars – história programu, kľúčové úspechy programu
•	Program Eurostars 2 – politické rozhodnutie, legislatíva na úrovni EU, riadenie programu, implementácia programu a organizácia výzvy 11
•	Proces podávania projektov Eurostars 2 – stručný prehľad programu – prečo sa zúčastniť, fázy programu – prihláška, hodnotenie, monitoring, podpora NPC
       
       V prvej časti bol podrobne vysvetlený prínos a úspech programu Eurostars a história programu. Prvá myšlienka o vytvorení programu vznikla v roku 2005. Prvá výzva programu bola v roku 2008 vtedy bolo schválené aj rozhodnutie o programe. Slovenská republika sa  stala členom programu Eurostars podpisom zmluvy 22.6.2011. Slovenské subjekty sa môžu zúčastňovať výziev od 6.výzvy programu. Prezentované boli úspechy programu – nárast  prihlášok zo 150 v roku 2008 na 600 v poslednej výzve. Druhá časť bola venovaná programu Eurostars 2 – prezentácia politického rozhodnutia o programe, riadenie programu – rozdelenie zodpovedností na EU a národnej úrovni, implementácia,  informácie pre žiadateľov, organizácia výzvy.

      Tretia a najdôležitejšia časť programu sa venovala procesu podávania projektov Eurostars 2. V úvode bo prezentovaný vzťah Eurostars a EUREKA, vysvetlené boli princípy programu, stručný prehľad a dôvody účasti v programe – prečo podať projekt?. Predstavený bol on-line systém registrácie koordinátora projektu, formulár prihlášky a jeho vypĺňanie, prílohy, ktoré treba priložiť k prihláške, predloženie prihlášky, deklarácia MSP. Ďalej bol vysvetlený postup hodnotenia oprávnenosti prihlášok na úrovni ESE a NPC (kto čo robí?). Posledná časť bola venovaná kvalitatívnemu hodnoteniu prihlášok, finančnej oprávnenosti, procesu finančnej synchronizácie, komunikácií, konzorciálnej dohode, monitoringu projektov, dopadu projektov a faktorom úspechu projektov.

Zasadnutie EAG group 13.2.2014

       Po schválení programu a odporúčaní z predchádzajúceho zasadnutia EAG, bol program rozdelený na tri časti:

•	Prvá časť programu – program Eurostars 1 – stav programu, výsledky prieskumu Top-up výdavkov, 
•	Program Eurostars 2 – návrh článku 185, propagácia programu, príprava výzvy 11, hodnotenie projektov – kritériá a procedúra, IEP panel,
•	Výročná správa za rok 2013, usmernenia pre NFB a audity,

Program Eurostars 1

       Prvá časť zasadnutia sa venovala stavu programu Eurostars 1. Boli poskytnuté informácie o skrátení času podpisu zmlúv z prijímateľmi. Tento čas sa skrátil z 10,4 mesiacov na 7,4 mesiacov, na projekt a pri účastníkoch na menej ako 9 mesiacov.  Celkový stav top up platieb od výzvy 1 po výzvu 10 – odhaduje sa 100,2 M Eur platieb. 

       ESE uskutočnil prieskum top up platieb. Poslal požiadavku do 27 krajín, 648 účastníkom, 287 ukončených projektov. Finančné záväzky – 152,3 mil. Eur, top-up 38 mil. Eur.,  SR – 97% prostriedkov uvoľnených a 3% pozastavené. Nevyužité záväzky celkovo – 11% - všetky Eurostars projekty. 

Program Eurostars 2

       Programu Eurostars 2 bude venovaná jedna časť v EUREKA strategic roadmap – draft bude prerokovávaný na 2.zasadnutí NPC/HLG v Oslo – 6.3.2014. 

Stav článku 185

       Výbor Európskeho parlamentu schválil návrh 23.1.2014. Navrhol príspevok EK na program Eurostars 2 – 287 mil. Eur, refundácia 25% všeobecne s flexibilitou na 33%, administratívne náklady 6%, náklady na hodnotenie 6%, spoločné hodnotenie programu. Konečné rozhodnutie a schválenie programu sa očakáva v apríli 2014.

Príprava výzvy 11

26 krajín vrátane Slovneska potvrdilo oficiálne účasť v novej výzve programu Eurostars 2 s uzávierkou 13.3.2014. 8 krajín – Estónsko, Grécko, Taliansko, Lotyšsko, Malta, Portugalsko, Rumunsko a Slovinsko sa nezúčastnia výzvy. Subjekty z týchto krajín si musia financovať účasť sami a musí im to potvrdiť NPC v ich krajine. Bol prezentovaný harmonogram výzvy – uzávierka 13.3.2014, kontrola oprávnenosti do 2.5.2014, finančná synchronizácia do polovice júla 2014. 

Hodnotenie projektov – procedúra a kritériá

      Bol prezentovaný manuál pre hodnotiteľa projektov Eurostars, ktorý obsahuje popis práce hodnotiteľa a popis kritérií – základné hodnotenie (projektové plánovanie a kvalita konzorcia, trh a komercionalizácia a inovácia, výskum a vývoj. Projekt hodnotia traja experti a dôraz sa bude klásť na trh a inováciu. 

Experti

      ESE dostalo 9 nominácií na predsedu IEP – Hodnotiaci panel. 25.2.2014 bude vypočutie kandidátov, zasadnutie HLG počas stretnutie v Oslo, 4-6.3.2014 schváli nomináciu na predsedu IEP. ESE tiež dostalo 50 nominácií zo 16 krajín na členov IEP panelu. Schválenie vybratých členov bude na stretnutí v Oslo – 4 – 6.3.2014. 
  Výzva 11 – príprava

       Účasť krajín a rozpočet – výzva 11

       18 krajín potvrdilo účasť vo výzve 11 vrátane Slovenska. Bulharsko a Taliansko sa nezúčastnia výzvy. Ostatné krajiny ako napr. Estónsko, Fínsko, Francúzsko a Nemecko ešte nedodali informácie. Ostatné krajiny sa pravdepodobne zúčastnia výzvy. Na verejnej webovej stránke programu budú dostupné finančné informácie pre žiadateľov. 
.

Výročná správa 2013, usmernenia NFB a audity

      Výročná správa programu Eurostars 2013, bude predložená EK 1.3.2014. Bude obsahovať informácie o finančnom nanagmente, kontrolách a auditoch, štatistika. 

       Na základe požiadavky EK boli upravené usmernenia pre NFB. Doplnili sa časti o auditoch a kontrolách ESE. Tieto závery bude potrebné implementovať aj v SR.

       Požiadavky na audit – finančný audit – každý rok, vnútorný audit – 6 mesiacov po podpise bilaterálnej zmluvy a potom každé tri roky. Na základe zhodnotenia rizika ESE rozdelilo krajiny na 4 skupiny – A,B,C,D – A skupina je najlepšia. SR je zaradené do D skupiny – ESE si vyžiadalo doplňujúce informácie, vyžiadalo si vykonanie vnútorného auditu, pozastavilo platby a uskutoční kontrolnú návštevu.

Ďalšie zasadnutie EAG group bude 26.6.2014.

        
  5.    Odporúčané závery:

Odporúčania sa týkajú hlavne programu Eurostars 2:
- Pripraviť manuál o podávaní projektov pre účastníkov zo SR
- Implementovať na MŠVVaŠ dôsledne odporúčania auditu ESE – zaviesť a implementovať efektívny vnútorný kontrolný systém pre projekty Eurostars tak ako ho požaduje ESE. Vypracovať správau vnútorného auditu a zaslať ju do ESE v stanovenom termíne.

6.   Prehľad prinesenej dokumentácie a miesto jej uloženia
Prinesené materiály a prezentácie sú uložené na Sekcii vedy a techniky MŠVVŠ SR, kde sú 
na požiadanie k dispozícii. 
7.    Spôsob zverejnenia výsledkov ZPC, prenos získaných informácií
Správa i prinesené dokumenty zo ZPC sú archivované na Sekcii vedy a techniky MŠVVŠ SR, ako aj na Sekcii medzinárodnej spolupráce, európskych záležitostí a celoživotného vzdelávania MŠVVŠ SR a správa bola zverejnená na webovej stránke MŠVVaŠ SR.

Správu vypracovali: J. Stadtruckerová; NPC EUREKA, 		............................
                                    Eurostars 
Dátum: 24..2 2014
Správu schválil: Ing. Róbert Szabó, PhD.				............................
                 generálny riaditeľ sekcie vedy a techniky